Man (80) verkrag glo sewejarige meisie | Netwerk24
Deur Dennis Delport 20 Februarie 2020 18:56
Die man is Saterdag in die Geluk-omgewing net buite Brits in hegtenis geneem nadat die meisietjie se ma haar halfnaak saam met die ouma se vriend gevind het, sê kapt. Sam Tselanyane polisiewoordvoerder.
"Die meisietjie het glo saam met die man na 'n nabygeleë winkel gegaan. Haar ma het bekommerd geraak toe hulle te lank neem en het hulle gaan soek.
"Toe sy buite haar huis kom, het sy die man en haar dogtertjie gesien en sy is toe weer die huis in. Die ma is later weer na buite, maar die man en haar dogtertjie was skoonveld.
"Sy het na hulle gesoek en hulle onder 'n boom in die bosse gevind waar haar dogtertjie na bewering halfkaal was." Volgens Tselanyane het die ma begin skree toe sy dit sien.